সরজমিনে উপজেলার বিভিন্ন হাওর ঘুরে দেখা যায়, শ্রাবণের শেষ থেকে শুরু করে ভাদ্র মাসের এ সময়ে এসে এখানে একসাথে কখনো রোদ আবার কখনো বৃষ্টির দেখা পাওয়ায় কৃষকরা অনেকটা ব্যস্ত সময় কাটাচ্ছেন চাষাবাদে। কেউবা জমি তৈরি করছেন, আবার কেউকেউ বীজতলা থেকে বীজ তুলছেন। কেউবা বীজতলার চারা পরিচর্যায় ব্যস্ত রয়েছেন, পূবালী বাতাসের সুরে উৎসবমুখর পরিবেশে কৃষকরা বীজতলা থেকে চারা তুলা ও জমিতে চারা রোপণের চিত্রও দেখা যায়।